Ṣalḥi deg usegzawal-ines yenna-d: Awadem d aferdis agejdan di tesleḍt n tsiwelt am wadeg am tigawt, am tkerist, am wakud, ur issefk ara ad isseɛdel yiwen gar uwadem akked umdan. Awadem, ittili Kan deg uḍris, tudert-is teqqen ɣer tin n uḍris; tbeddu s wawalen imezwura n teḥkayt, tkeffu s tagara n tɣuri n teḥkayt, akken ad yilli uwadem am netta am umsawel issefk ad yili uḍris, ma yella d amdan, yettidir di tilawt, ur yeḥwaǧ ara aḍris akken ad yilli (1).